Lääkäri voidaan vaatia vastuuseen itsemurhatapauksissa - Kotimaa - Uutiset - MTV.fi
Lääkäri voidaan vaatia vastuuseen itsemurhatapauksissa
Kotimaa Julkaistu 17.11.2008 10:59 (Päivitetty 18.11.2008 20:17)
Hoitohenkilökunta voi joutua vastuuseen hoitovirheestä myös potilaan itsemurhatapauksissa, kertoo Turun Sanomat.
Terveydenhuollon oikeusturvakeskukseen (TEO) tulee vuosittain kanteluita omaisilta, joiden mielestä väärä hoito tai hoidon puute ovat johtaneet läheisen itsemurhaan.
TEOlle tulevia kanteluita ei Turun Sanomien mukaan tilastoida aihepiireittäin, joten oikeusturvakeskuksella ei ole tietoa siitä, onko yksikään itsemurhaan liittynyt kantelu johtanut toimenpiteisiin.
Suomen Psykologiliiton toiminnanjohtajan Tuomo Tirkkasen mukaan voidaan hyvin puhua hoitovirheestä, ellei mielenterveyspotilasta ole lähetetty jatkohoitoon.
- Yleislääkäreillä pitäisi olla mahdollisuus konsultoida psykologia, ettei heidän tarvitsisi ottaa vastuuta hoitopäätöksestä yksin, Tirkkanen sanoo.
Kosonen: Sitran päätehtävänä auttaa muutoksessa Meteori vai lentokone - katso kuva